กระดูกนิ้วเท้านิ้วนางข้างขวาหักค่ะก่อนอื่นขอเล่ารายละเอียดค่ะ เมื่อวันที่ 20 พฤศจิกายน ดิฉันถูกรถมอเตอร์ไซค์ชนแนวขวางตอนขับไปทำงาน เมื่อไปถึงมือก็มีแผลถลอกตามตัวค่ะ และพอไปเเอ็กซเรย์กระดูกเท้าข้างที่รู้สึกปวด ทำให้รู้ว่ากระดูกนิ้วเท้าข้างขวานิ้วนางหักค่ะ ซึ่งคุณได้ใส่เฝือกปูนครึ่งนึงแล้วพันไว้เป็นเวลา 2 อาทิตย์และไปเอ็กซเรย์กระดูกอีกรอบวันที่ 4 ธันวาคมค่ะพอถึงวันนัดเอ็กซเรย์กระดูกออกมา ยังไม่ติดกันดี คุณเปลี่ยนเป็นเฝือกอ่อนให้ แล้วนัดตรวจอีกทีวันที่ 25 ธันวาคมค่ะซึ่งในช่วง 2 อาทิตย์กว่าหลังจากเปลี่ยนเฝือก สามีได้ไปทำงานที่ ตจว ดิฉันต้องอยู่คนเดียว ทำอะไรลำบาก เลยถอดเฝือกเพื่อเดินค่ะ ข้างที่กระดูกหัก ใช้ส้นเท้าลงเวลาเดินค่ะ พอตอนนอนก็กลับมาใส่เฝือกไว้เหมือนเดิม มีวันนี้ค่ะ 17 ธันวาคม ดิฉันต้องออกไปรับเอกสารตรงสำนักงานหน้าหอ เลยขับมอเตอร์ไซค์เลยค่ะ แต่รถสูงเลยทำให้เสียหลักก่อนออกรถแล้วเผลอใช้เท้าขวาค้ำไว้ไม่ให้รถเสียหลักล้ม กลับมาถึงห้อง รู้สึกไม่ดีเลยค่ะ กลัวกระดูกไม่ติด เพราะเผลอไปทำแบบนั้น แต่ที่ไปเพราะเหตุจำเป็นค่ะ โอกาสที่กระดูกจะแยกออกจากกันเพราะใช้เท้าค้ำนั้นมีมากมั้ยค่ะ ตอนนี้้กังวล จิตตก กลัวไปเอ็กซเรย์แล้วกระดูกจะไม่ติดค่ะ
สวัสดีค่ะ กระดูกนิ้วเท้านั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์ด้านกระดูกและข้อจะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขหรือไม่ ถ้าไม่ ส่วนใหญ่จะใช้วิธีดามด้วยเฝือกเอาไว้ให้เข้าที่อยู่ประมาณ 4-6 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่โดยจากเหตุการณ์ดังกล่าว การเสียหลักล้มลงไป อาจทำให้เกิดการขยับจนมีโอกาสทำให้กระดูกที่ดามไว้เคลื่อนที่ไปได้แต่ไม่ต้องกังวลมากจนเกินไปค่ะ ในขณะนี้ก็พยายามให้มันอยู่นิ่งที่สุด ไม่ไปขยับอะไรเพิ่มเติมอีก ใช้ไม้เท้าช่วยเดินไปก่อน และกลับไปติดตามอาการกับแพทย์ตามนัด แต่หากปวด บวมมาก อาจจะไปให้แพทย์ดูก่อนนัดได้